
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1249 


26 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση σεισμόπληκτης περιοχής και πιστωτικές 
διευκολύνσεις για την αποκατάσταση των ζημιών 
από το σεισμό της 26ης Ιουλίου 2001 στο Δήμο Σκύ¬ 
ρου του Νομού Εύβοιας. 1 

Μεταβίβαση αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων 
(Υ.Α.Σ.) για θέματα αποκατάστασης των πληγέντων 
από τις πυρκαγιές της 28ης και 29ης Ιουνίου 2000 
και της 1ης Ιουλίου 2000 σε περιοχές του Νομού 
Μαγνησίας, του Ιουλίου 2000 σε περιοχές του Νο¬ 
μού Ηλείας, της 23ης Αυγούστου 2000 σε περιοχές 
του Νομού Ζακύνθου, της 22ης Σεπτεμβρίου 2000 

σε περιοχές του Νομού Εύβοιας. 2 

Κατανομή ποσού της δια του άρθρου 25 του Ν.Δ. 

102/73 επιβληθείσης εισφοράς 2% στα ασθενέστε¬ 
ρα ΚΤΕΛ που ήταν συνεπή στην καταβολή των ει¬ 
σφορών τους. 3 


ΑΠΟΦΑΣΕΙ Σ 

Αριθ. οικ 8824 /Α32 (1) 

Οριοθέτηση σεισμόπληκτης περιοχής και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 26ης Ιουλίου 2001 στο Δήμο Σκύρου του 
Νομού Εύβοιας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 


οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

7. Την 50148/542/24.6.92 Κοινή Απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

8. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έργο 
2169001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής είναι της τάξης των 275.000.000 δρχ. 

10. Την κοινή απόφαση του Πρωθυπουργού και του 
Υπουργού Οικονομικών 1039386/441/Α0006/21.4.2000 

(ΦΕΚ 571/Β/21.4.2000) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

11. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Αθανάσιο Αλευ¬ 
ρά και Ηλία Ευθυμιόπουλο». 

13. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Σκύρου 
του Νομού Εύβοιας που επλήγησαν από το σεισμό της 
26ης Ιουλίου 2001, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιώντων κτιρίων γενικά, τις οποίες προ- 
κάλεσε ο σεισμός της 26ης Ιουλίου 2001 στα διοικητικά 
όρια του Δήμου Σκύρου. 

2. Το έργο της αποκατάστασης των ζημιών από το σει¬ 
σμό, που έπληξε περιοχές του Δήμου Σκύρου Νομού Εύ¬ 
βοιας, ανατίθεται στην Υπηρεσία Αποκατάστασης Σει¬ 
σμοπλήκτων (Υ.Α.Σ.). 

3. Ορίζεται προθεσμία τεσσάρων (4) μηνών, απάτη δη¬ 
μοσίευση της παρούσας Απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν βλά¬ 
βες από το σεισμό της 26ης Ιουλίου 2001 υποχρεούνται 
να υποβάλλουν αίτηση στο Δήμο Σκύρου, ο οποίος θα τις 
διαβιβάζει στην Υ.Α.Σ. προκειμένου να διενεργηθεί ο 
έλεγχοςτωνκτιρίωντουςαπότις αρμόδιες επιτροπέςτου 
Υ.ΠΕ.ΧΩ.Δ.Ε. Μετά την παρέλευση της παραπάνω προ¬ 
θεσμίας οι τυχόν σεισμόπληκτοι που δεν υπέβαλλαν αίτη¬ 
ση για αυτοψία δεν δικαιούνται τη χορήγηση στεγαστικής 
συνδρομής για την αποκατάσταση των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής που επλήγησαν από το σεισμό της 26ης Ιουλίου 
2001 στο Δήμο Σκύρου του Νομού Εύβοιας για την απο¬ 
κατάσταση των ακινήτων τους σύ μφωνα με τα πορίσματα 
των αρμοδίων επιτροπώντου Υ.ΠΕ.ΧΩ.Δ.Ε. Οι αποφάσεις 
αυτές θα δημοσιεύονται στο ΦΕΚ σύμφωνα με το άρθρο 
1, παρ. 2 της από 26.3.81 Πράξεως Νομοθετικού Περιε¬ 
χομένου που κυρώθηκε με το Ν. 1190/81. 

5. Εντός ενός (1) έτους απάτη δημοσίευση σε ΦΕΚτων 
αποφάσεων της προηγούμενης παραγράφου, οι σεισμό¬ 
πληκτοι από το σεισμό της 26ης Ιουλίου 2001 στο Δήμο 
Σκύρου του Νομού Εύβοιας, που έχουν οριστεί δικαιούχοι 
Στεγαστικής Συνδρομής, πρέπει να υποβάλλουν στην αρ¬ 
μόδια Υπηρεσία που αναφέρεται στην παρ. 2 τα απαιτού- 
μενα δικαιολογητικά (συμβόλαια, μελέτες επισκευής, 
κλπ.) για τη χορήγηση της στεγαστικής συνδρομής. 

2. ΣΤΕΓΑΣΤΙΚΗ ΣΥΝΔΡΟΜΗ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσε ο σεισμός της 26ης Ιου¬ 
λίου 2001 στο Δήμο Σκύρου του Νομού Εύβοιας. 


α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από το σεισμό δεν επιδέχονται, σύμφωνα με την 
κρίση της αρμόδιας Υπηρεσίας που αναφέρεται στην 
παρ. 2 του κεφ. I της παρούσας, ουσιαστική αποκατάστα¬ 
ση, δηλαδή επισκευή που εξασφαλίζει την αναγκαία αντι¬ 
σεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από το σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δάνειου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από το σεισμό. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
αρμόδια Υπηρεσία που αναφέρεται στην παρ. 2 του κεφ. 
I, στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται με την παρούσα απόφαση. 

2. Η αρμόδια Υπηρεσίαπου αναφέρεταιστηνπαρ. 2του 
κεφ. Α, θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική ενίσχυση για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από το σει¬ 
σμό ή κατεδαφίστηκαν αμέσως μετά από αυτόν με εντο¬ 
λή Δημόσιας ή Δημοτικής Αρχής, χωρίς να έχουν εκδοθεί 
πρωτόκολλα επικινδύνως ετοιμόρροπου, από τις κατά 
Νόμο Τριμελείς Επιτροπές, εγκρίνουμε τη δανειοδότησή 
τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά το σεισμό αναφέρεται στις επίσημες καταστά¬ 
σεις καταγραφής των κτισμάτωντου αρμόδιου Τμήματος 
Πολεοδομίας και Πολεοδομικών Εφαρμογών. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

Παράλληλα ο σεισμόπληκτος θα πρέπει να συνυπο¬ 
βάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του κτίσματος 
προς αποτροπή αμέσου κινδύνου μετά το σεισμό ή βε¬ 
βαίωση ότι το κτίσμα κατέρρευσε από το σεισμό της 26ης 
Ιουλίου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της αρμόδιας Υπηρεσίας που αναφέρεται στην 
παρ. 2 του κεφ. Α, με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου 
η στεγαστική ενίσχυση ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120 τ.μ., ήτοι μέχρι του ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 50.000 δρχ. ανά τ.μ. και για δανειοδοτούμενη επι¬ 
φάνεια 120 τ.μ., ήτοι μέχρι του ποσού των 6.000.000 δρχ. 
για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήμα, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κ.λπ. χορηγείται δάνειο που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση της ανακατασκευαζόμενης επιφάνει¬ 
ας. 

ε) Γ ια κτίρια που η κατασκευή τους είχε προχωρήσει μό¬ 


νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητάτης και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κλπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

η) Για αποθήκες οποιοσδήποτε χρήσης (οικιακή ή 
επαγγελματική αποθήκη) καθώς και στάβλους, αγροτικά 
κτίσματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 45.000 δρχ. κατεδαφιζόμενης επιφάνειας και μέχρι 
εμβαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική ενί¬ 
σχυση ανέρχεται στο ποσό των 70.000 δρχ. ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής ενίσχυσης ανέρχεται 
στο ποσό των 120.000 δρχ. ανά τ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Γιατην ανακατασκευή κωδωνοστασίων και μόνο, το 
ύψος της στεγαστικής ενίσχυσης είναι ανάλογο του 
όγκου του κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών (15.000 δρχ.) ανά κυβικό μέ¬ 
τρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής ενίσχυσης ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική ενίσχυση ανάλογα με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική ενίσχυση για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής ενίσχυσης και μόνο για μία ιδιοκτησία. Στην περίπτω¬ 
ση της παρ. (β) κάθε τμήμα με επιφάνεια 150 τ.μ. θεωρεί¬ 
ται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από το σεισμό, περισσότερες της μιάς ιδιοκτησίες, στε- 
γαστική ενίσχυση δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία , την 
οποία επιλέγει ο ίδιος με Υπεύθυνη Δήλωση. Γιατις πέραν 
της μίας ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου, χωρίς δωρεάν κρατι¬ 
κή αρωγή. 

ιε) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ- 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσου με το 66% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε η στεγαστική ενί¬ 
σχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίωντο ποσό της στεγαστικής ενίσχυσης ανέρχεται μέ¬ 
χρι 30.000 δρχ. ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα του σεισμού Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. Απαραίτητη προϋ¬ 
πόθεση το κτίριο να χρησιμοποιείται και οι ζημιές να προ¬ 
έρχονται από τον σεισμό και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ.μ. επίτου συνόλου της επιφάνειας του κτιρίου. 


Για ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από την αρμόδια 
Υπηρεσία που αναφέρεται στην παρ. 2 του κεφ. I. Για 
ύψος δανείου που υπερβαίνει το ως άνω ποσό η υπόθεση 
θα παραπέμπεται στο Τμήμα Αποκατάστασης Ζημιώντης 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της μιάς 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή για την αποκατάσταση των 
ζημιών της ιδιοκτησίας του, και πρόσθετη στεγαστική ενί¬ 
σχυση για την κάλυψη της δαπάνης που αναλογεί για την 
αποκατάσταση των ζημιών των κοινοκτήτων στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική ενίσχυση επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής ενίσχυσης και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιάς ιδιοκτησίες, στε- 
γαστική ενίσχυση δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Γ ια τις πέραν της μιάς ιδιοκτησίες το σύνολο της στε- 
γαστικής ενίσχυσης χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατα- 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική ενίσχυση που χορηγείται για επισκευ¬ 
ές είναι δυνατόν να δοθεί κατά την κρίση της δανείστριας 
Τράπεζας, εφάπαξ, αν πρόκειται για μικρά ποσά. Απαραί¬ 
τητη προϋπόθεση, στην περίπτωση αυτή, είναι η συνηγο- 
ρίατης αρμόδιας Υπηρεσίας που αναφέρεται στην παρ. 2 
του κεφ. I. 

γ) Το ποσό της στεγαστικής ενίσχυσης για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας που αναφέρεται στην παρ. 2 του κεφ. I. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική ενίσχυση για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ¬ 
γελματικόν επιτρέπεται να χορηγηθούν, με τους ίδιους 
όρους, και στους μισθωτές ή σε όσους έχουν από οποία- 

δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής ενίσχυ¬ 
σης μπορεί να ασκηθεί και από τον ενοικιαστή, για λογα¬ 
ριασμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κλπ., επιδο¬ 
τούμενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από το σεισμό της 26ης Ιουλίου 2001 στο Δή¬ 
μο Σκύρου του Νομού Εύβοιας. 

3. Είναι δυνατή η χορήγηση στεγαστικής ενίσχυσης και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας υποθήκη επί του ακινήτου που 
θα επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
το σεισμό της 26ης Ιουλίου 2001 στο Δήμο Σκύρου του Νο¬ 
μού Εύβοιας και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 


σφάλιση του δανείου, πιστοποιούμενη από σχετική βεβαί¬ 
ωση της αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

3. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

4. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 
Γ ια δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 170.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
2169001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 275.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Σεπτεμβρίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΘ. ΑΛΕΥΡΑΣ 
-♦- 

Αριθ. οικ/8823/Α313 (2) 

Μεταβίβαση αρμοδιοτήτων στον Προϊστάμενο της Υπηρε¬ 
σίας Αποκατάστασης Σεισμοπλήκτων (Υ.Α.Σ.) για θέ¬ 
ματα αποκατάστασης των πληγέντων από τις πυρκα¬ 
γιές της 28ης και 29ης Ιουνίου 2000 και της 1 ης Ιουλίου 
2000 σε περιοχές του Νομού Μαγνησίας, του Ιουλίου 
2000 σε περιοχές του Νομού Ηλείας, της 23ης Αυγού- 
στου 2000 σε περιοχές του Νομού Ζακύνθου, της 22ης 
Σεπτεμβρίου 2000 σε περιοχές του Νομού Εύβοιας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 

ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας» «περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ. και ρυθμίσεως ετέρωντι- 
νών συναφών θεμάτων» και ειδικότερα την παρ. 1 του άρ¬ 
θρου 18 και την παρ. 2 του άρθρου 19 της Πράξης. 

2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας» «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα την παρ. 2 του άρθρου 1, την παρ. 1 
του άρθρου 3 της Πράξης και τις παρ. 3, 7 και 8 του άρ¬ 
θρου δευτέρου και το άρθρο πέμπτο του κυρωτικού Νό¬ 
μου. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Το Ν. 2412/96 (ΦΕΚ 123/Α/17.6.96), «Μεταφορά αρ¬ 
μοδιοτήτων από το Υπουργικό Συμβούλιο σε άλλα Κυ¬ 
βερνητικά Όργανα και άλλες διατάξεις». 

5. Τις διατάξεις του άρθρου 10 του Ν.2576/98, «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Την 3857/Α32/10.8.2001 Κοινή Απόφαση του Υπουρ¬ 
γού Εθνικής Οικονομίας και των Υφυπουργών, Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών και Περιβάλλοντος, Χωροταξίας και Δημοσίων Έρ¬ 
γων με θέμα «Οριοθέτηση περιοχής και πιστωτικές 
διευκολύνσεις για την αποκατάσταση των ζημιών από τις 
πυρκαγιές της 28ης και 29ης Ιουνίου 2000 και της 1ης Ιου¬ 
λίου 2000 σε περιοχές του Νομού Μαγνησίας». 

7. Την 1330/ΤΠ32/25.5.2001 Κοινή Απόφαση του 
Υπουργού Εθνικής Οικονομίας και των Υφυπουργών, 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Περιβάλλοντος, Χωροταξίας και Δημοσίων 
Έργων με θέμα «Οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών από τις 
πυρκαγιές του Ιουλίου 2000 στο Δήμο Βώλακος Νομού 
Ηλείας». 

8. Την 10319/00/ΤΠ32/22.2.2001 Κοινή Απόφαση του 
Υπουργού Εθνικής Οικονομίας και των Υφυπουργών, 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Περιβάλλοντος, Χωροταξίας και Δημοσίων 
Έργων με θέμα «Οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών από τις 
πυρκαγιές στις 23 Αυγούστου 2000 στο Δήμ. Διαμέρισμα 
Βολιμώντου Δήμου Ελατίωντου Νομού Ζακύνθου». 

9. Την 10534/ΤΠ32/5.2.2001 Κοινή Απόφαση του 
Υπουργού Εθνικής Οικονομίας και των Υφυπουργών, 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Περιβάλλοντος, Χωροταξίας και Δημοσίων 
Έργων με θέμα «Οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών από τις 
πυρκαγιές της 22ης Σεπτεμβρίου 2000 σε περιοχές του 
Δήμου Κύμης Νομού Εύβοιας». 

10. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

11. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιώντης ΥΑΣ». 

12. Το Π.Δ. 71/93 για τον «Καθορισμό αρμοδιοτήτων 
που διατηρούνται από τον Υπουργό και τις Περιφερεια¬ 


κές Αρχές ή όργανα διανομαρχιακού επιπέδου της ΓΓΔΕ 
του ΥΠΕΧΩΔΕ». 

13. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕΧΩΔΕ περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

14. Την κοινή Απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθάνασιο Αλευρά και Ηλία Ευθυμιόπουλο». 

15. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

16. Την οικ/3828/ΤΣΕΠ31.1/8.11.95 Απόφαση του Υφυ¬ 
πουργού ΠΕ.ΧΩ.Δ.Ε με θέμα την αναδιοργάνωση Υπηρε¬ 
σιώντης Υ.Α.Σ. 

17. Την οικ/1603/ΤΠ33.1/22.4.1999 Απόφαση του Υφυ¬ 
πουργού ΠΕ.ΧΩ.Δ.Ε. με θέμα τη σύσταση Γραφείου Απο¬ 
κατάστασης Πλημμυροπαθών Νομού Καρδίτσας. 

18. Την Δ16/013/732/Β/14.11.96 Απόφαση Υφυπουρ¬ 
γού ΠΕΧΩΔΕ για την τροποποίηση και συμπλήρωση από¬ 
φασης σύστασης Τομέα Αποκατάστασης Σεισμοπλήκτων 
(Τ.Α.Σ.) Νομού Ηλείας. 

19. Την οικ/3813/ΤΣΕΠ32/9.11.88 (ΦΕΚ 823/Β/9.11.88) 
Απόφαση του Υπουργού Δημοσίων έργων για την σύστα¬ 
ση Τομέων Αποκατάστασης Σεισμοπλήκτων (Τ.Α.Σ.) των 
Νομών Ηλείας και Ζακύνθου. 

20. Την Δ16/01/142/Φ4.1.5./13.3.97 Απόφαση Υφυ¬ 
πουργού ΠΕ.ΧΩ.Δ.Ε. για την τροποποίηση και συμπλή¬ 
ρωση απόφασης σύστασης Τομέα Αποκατάστασης Σει¬ 
σμοπλήκτων (ΤΑΣ) Νομών Ηλείας και Ζακύνθου. 

21. Την ΥΑΣ/οικ/5775/Δ.Π.32/11.8.1981 Απόφαση του 
Υπουργού Δημοσίων Έργων με θέμα τη σύσταση Τομέων 
Αποκαταστάσεως Σεισμοπλήκτων στους Νομούς Εύβοι¬ 
ας - Φωκίδος - Ιωαννίνων. 

και 

• Επειδή είναι απαραίτητο να απλουστευτούν και να 
επιταχυνθούν οι διαδικασίες που χρειάζονται για να προ¬ 
ωθηθεί και να ολοκληρωθεί όσο το δυνατό πιο γρήγορα, 
η αποκατάσταση προσωρινά και οριστικά των ζημιών που 
προκλήθηκαν από τις πυρκαγιές του 28ης και 29ης Ιουνί¬ 
ου 2000 και της 1ης Ιουλίου 2000 σε περιοχές του Νομού 
Μαγνησίας, του Ιουλίου 2000 σε περιοχές του Νομού 
Ηλείας, της 23ης Αυγούστου 2000 σε περιοχές του Νο¬ 
μού Ζακύνθου, της 22ης Σεπτεμβρίου 2000 σε περιοχές 
του Νομού Εύβοιας. 

• Επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που έπαθαν ζημιές από τις πυρκαγιές αυ¬ 
τές από κατάλληλες επιτροπές, για να χαρακτηριστούν , 
σε πρώτη φάση αν είναι ολοσχερώς κατεστραμμένα, αν 
είναι επισκευάσιμα με δυνατότητα να αποκατασταθεί η 
αντοχή τους ή αν η σχετική δαπάνη για την επισκευή τους 
είναι υπέρμετρη, ή αν είναι δομημένα από ευτελή υλικά 
και δεν επιδέχονται επισκευή. 

• Επειδή οι επιτροπές αυτές πρέπει να αποτελούνται 
από διπλωματούχους Μηχανικούς με κατάλληλη για κάθε 
περίπτωση πείρα, πρέπει να συγκροτούνται από την αρ¬ 
μόδια κατά περίπτωση Υπηρεσία.. 

• Επειδή οι ενστάσεις, αντιρρήσεις και οποιαδήποτε 

ενέργεια από τους πληγέντες που στρέφεται κατά πρά¬ 
ξεων της Υπηρεσίας είναι σκόπιμο, να εξετάζονται και οι 
σχετικές αποφάσεις να εκδίδονται από αυτήν. 

• Επειδή τα έργα για να αποκατασταθούν οι ζημιές που 
προξένησαν οι πυρκαγιές, τόσο σε ιδιωτικές, όσο και σε 
δημόσιες ή κοινόχρηστες κατασκευές γενικά είναι επεί¬ 
γοντα, αποφασίζουμε: 

1. Ορίζουμε ότι, οι επιτροπές που θα ελέγχουν τα κτίρια 
που έχουν υποστεί ζημιές από τις πυρκαγιές, θα είναι δι- 
μελείς και θα αποτελούνται από Διπλωματούχους Μηχα¬ 
νικούς, υπαλλήλους των αρμοδίων Υπηρεσιών και της 
ΥΑΣ. Σύμφωνα με τις σχετικές Τετραμερείς Υπουργικές 
Αποφάσεις οι αρμόδιες Υπηρεσίες κατά περίπτωση είναι: 

Για τον: 

Νομό Μαγνησίας, το ΓΑΠ Καρδίτσας, 

Νομό Ηλείας, ο ΤΑΣ Πύργου, 

Νομό Ζακύνθου, ο ΤΑΣ Ζακύνθου, 

Νομό Εύβοιας, ο ΤΑΣ Εύβοιας 
Οι επιτροπές αυτές θα ελέγχουν αν τα κτίρια είναι: 
α) ολοσχερώς κατεστραμμένα 
β) επισκευάσιμα 

γ) η δαπάνη για την επισκευή τους υπέρμετρη 
δ) δομημένα με υλικά μικρής αντοχής και δεν επιδέχο¬ 
νται επισκευής 

Στις επιτροπές αυτές μπορεί σε εξαιρετική ανάγκη, το 
ένα από τα μέλη να είναι Πτυχιούχος Πολιτικός Μηχανι¬ 
κός ΤΕ. 

Οι προαναφερόμενες επιτροπές θα ελέγχουν και τη 
χρήση, κατοικησιμότητα (εάν είναι κατοικήσιμο ή εγκατα- 
λελειμμένο) καθώς και τον αριθμό των ιδιοκτησιών κάθε 
κτίσματος. 

2. Εξουσιοδοτούμε τον Προϊστάμενο της ΥΑΣ να συ¬ 
στήνει με απόφασή του, τις επιτροπές που αναφέρονται 
στην προηγούμενη παράγραφο. Οι επιτροπές αυτές μπο¬ 
ρούν να συστήνονται, λόγω του επείγοντος των καταστά¬ 
σεων, και με προφορική εντολή του, που θα επικυρώνεται 
με απόφασή του μέσα σε (3) μήνες από την εντολή. 

3. Σε περίπτωση που ο προτεινόμενος από τον μελετη¬ 
τή προϋπολογισμός υπερβαίνει το ποσό των έξι εκατομ¬ 
μυρίων δραχμών (6.000.000 δρχ.) ή τα κτίρια είναι παρα¬ 
δοσιακά ή διατηρητέα ή παρουσιάζουν ιδιομορφίες ως 
προς τον τρόπο επισκευής, ο Προϊστάμενος της ΥΑΣ δύ- 
ναται να συστήνει τριμελή επιτροπή αποτελούμενη από 
Διπλωματούχους Μηχανικούς που υπηρετούν στην 
Γ.Γ.Δ.Ε., η οποία θα ελέγχει τη μελέτη επισκευής. Η υπό¬ 
ψη μελέτη θα εγκρίνεται από την αρμόδια Υπηρεσία που 
αναφέρεται στηνπαρ.1 της παρούσας. 

4. α) Εξουσιοδοτούμε τον Προϊστάμενο της Υπηρεσίας 
που αναφέρεται στην παρ. 1 της παρούσας να αποφαίνε- 
ται, μέσα σε ένα εξάμηνο σχετικά με ενστάσεις επί των πο¬ 
ρισμάτων των αυτοψιών για τον χαρακτηρισμό των κτι- 
σμάτων Οι υπόψη ενστάσεις θα ελέγχονται από τριμελή 
επιτροπή, της οποίας επικεφαλής θα είναι ο Προϊστάμε¬ 
νος της Υπηρεσίας και η εισηγητική έκθεση θα διαβιβάζε¬ 
ται στην ΥΑΣ για την έκδοση της σχετικής απόφασης. 

β) Εξουσιοδοτούμε τον Προϊστάμενο της ΥΑΣ να απο- 
φαίνεται, μέσα σε ένα εξάμηνο σχετικά με κάθε ενέργεια 
των πληγέντων, που στρέφεται κατά πράξεωντης Υπηρε¬ 
σίας που αναφέρεται στην παρ.1 της παρούσας, ύστερα 
από εισήγηση του Προϊστάμενου, 
γ) Ο Προϊστάμενος της Υπηρεσίας που αναφέρεται 


στην παρ.1 της παρούσας, σε περίπτωση διαφωνίας του 
ιδιώτη μελετητή Μηχανικού και των ελεγχόντων Μηχανι¬ 
κών της Υπηρεσίας, ως προς τον τρόπο επισκευής επι¬ 
λαμβάνεται του θέματος καιτοεπιλύει. Σε περίπτωση που 
η διαφωνία εξακολουθεί να υφίσταται, ύστερα από εισή¬ 
γηση του Προϊσταμένου αυτής και με απόφαση του Προϊ¬ 
σταμένου της ΥΑΣ συγκροτείται τριμελής επιτροπή απο¬ 
τελούμενη από Μηχανικούς της ΥΑΣ και του Προϊσταμέ¬ 
νου της Υπηρεσίας η οποία επιλύει το πρόβλημα. Σε 
περίπτωση περαιτέρω διαφωνίας ο Προϊστάμενος της 
ΥΑΣ, μετά από σχετική εισήγηση του Προϊσταμένου της 
Υπηρεσίας, συγκροτεί επιτροπή αποτελούμενη από τον 
ίδιο και τους Προϊσταμένους των Τμημάτων της ΥΑΣ, η 
οποία επιλύει τελεσίδικα το θέμα. 

δ) Στηνπερίπτωσηπου αμφισβητούνταιπραγματικάπε- 
ριστατικά, ο Προϊστάμενος της ΥΑΣ μπορεί να αναθέτει 
σε Διπλωματούχους Μηχανικούς, που υπηρετούν στην 
Υπηρεσία που αναφέρεται στην παρ.1 της παρούσας, να 
εξακριβώσουν τα περιστατικά αυτά, να συντάξουν και να 
υποβάλλουν σχετική έκθεση. 

5. Οι υπάλληλοι, Πτυχιούχοι Μηχανικοί ΤΕ και Εργοδη¬ 
γοί θα συμμετέχουν στις επιτροπές μόνο για τον έλεγχο 
του εμβαδού και της χρήσης των κτισμάτων. Κατ’ εξαίρε¬ 
ση οι Πτυχιούχοι Πολιτικοί Μηχανικοί ΤΕ, ελλείψει διπλω¬ 
ματούχων Μηχανικών, θα συμμετέχουν στις επιτροπές 
για τον έλεγχο των κτιρίων ως ισότιμα μέλη. 

Από τις διατάξεις της απόφασης αυτής δεν προκαλεί- 
ταιδαπάνη σε βάροςτου κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-♦- 

Αριθ. Β6507/470 (3) 

Κατανομή ποσού της δια του άρθρου 25 του Ν.Δ. 102/73 

επιβληθείσης εισφοράς 2% στα ασθενέστερα ΚΤΕΛ 

που ήταν συνεπή στην καταβολή των εισφορών τους. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 25 του Ν.Δ. 102/73 (Α 178) 
όπως αυτό αντικαταστάθηκε με το άρθρο 32 του Ν. 
1959/91 (Α123) και συμπληρώθηκε με την παράγραφο 18 
του άρθρου 8 του Ν. 2366/95 (Α 256). 

2. Τις διατάξεις των άρθρων 1 και 2 της Α 7710/198/97 
(Β 525) απόφασής μας «προϋποθέσεις επιβολής και τρό¬ 
πος καταβολής και κατανομής της δια του άρθρου 25 του 
Ν.Δ. 102/73 επιβληθείσης εισφοράς 2% επί του συνόλου 
των ετησίων ακαθαρίστων εισπράξεων των υπεραστικών 
ΚΤΕΛ». 

3. Την βούληση της Πολιτείας να ενισχύσει τα ασθενέ¬ 
στερα ΚΤΕΛ, και την υποχρέωση όλων των ΚΤΕΛ να συμ¬ 
βάλουν, ανάλογα με την οικονομική τους κατάσταση, 
στην συγκέντρωση των αναγκαιούντων ποσών για την 
υλοποίηση του στόχου. 

4. Το γεγονός ότι μόνο 18 από τα 60 συνολικά ΚΤΕΛ 
όλης της χώρας έχουν εκπληρώσει και αυτά εν μέρει, τις 

υποχρεώσεις τους τις απορρέουσες από τις παραπάνω 
διατάξεις. 

5. Το γεγονός ότι τα διαθέσιμα πλήρη στοιχεία εκμε¬ 
τάλλευσης όλων των ΚΤΕΛ, ελεγμένα από Εξελεγκτικές 
Επιτροπές, ανάγονται στο έτος 1997. 

6. Την ανάγκη κατανομής και διάθεσης του υπόλοιπου 
ποσού από τον λογαριασμό 200 του Ταχυδρομικού Ταμι¬ 
ευτηρίου στα οικονομικά ασθενέστερα ΚΤΕΛ που έχουν 
καταβάλει τις εισφορές που προβλέπει η Α/7710/198/97 
απόφαση και έχουν δεσμεύσει τα αντίστοιχα ποσά. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Διαθέτουμε ποσοστό 92% του τηρουμένου στο Τα¬ 
χυδρομικό Ταμιευτήριο λογαριασμού 200 που αντιστοιχεί 
στο ποσό των 27.000.000, στα ασθενέστερα, από τα 18 
ΚΤΕΛ που έχουν καταθέσει την εισφορά του 2% στον πα¬ 
ραπάνω λογαριασμό, με τα παρακάτω κριτήρια, όρους 
και προϋποθέσεις: 

• Για να χαρακτηρισθεί ένα ΚΤΕΛ, ως ασθενέστερο θα 
πρέπει το μέσο μέρισμα ανά λεωφορείο να είναι μικρότε¬ 
ρο του 75% του μέσου όρου όλων των ΚΤΕΛ. 

• Βάση υπολογισμού των μερισμάτων λαμβάνονται τα 
στοιχεία εκμετάλλευσης του έτους 1997, που είναι διαθέ¬ 
σιμα και είναι ελεγμένα από τις Εξελεγκτικές Επιτροπές. 

• ΚΤΕΛ των οποίων τα στοιχεία εκμετάλλευσης θα λη- 
φθούν υπόψη γιατον υπολογισμό του μερίσματος είναιτα 
ΚΤΕΛ των Νομών Αιτωλοακαρνανίας, Άνδρου, Αργολί¬ 
δας, Άρτας, Αχάίας, Γρεβενών, Ευρυτανίας, Ημαθίας, 
Θεσπρωτίας, Θηβών, Ιωαννίνων, Καστοριάς, Κεφαλλη¬ 
νίας, Κω, Λεβάδειας, Μυκόνου, Πάρου και Φωκίδας τα 
οποία έχουν καταθέσει εν όλω ή εν μέρει την εισφορά του 
2 %. 


• Η κατανομή του διαθέσιμου ποσού στα ΚΤΕΛ, που θα 
χαρακτηρισθούν σαν ασθενέστερα, θα γίνει ανάλογα με 
τον αριθμό των λεωφορείων που είχαν στην δύναμή τους. 

• Σε κάθε περίπτωση το προς διάθεση ανά λεωφορείο 
ποσό, σε ΚΤΕΛ που έχει χαρακτηρισθεί ως ασθενές, προ¬ 
στιθέμενο στο μέσο ανάλεωφορείο μέρισμάτου, δενπρέ- 
πει να υπερβαίνει το αντίστοιχο μέσο μέρισμα οποιουδή- 
ποτε άλλου ΚΤΕΛ. 

Η τυχόν προκύπτουσα διαφορά προστίθεται στο ΚΤΕΛ 
με το χαμηλότερο μέσο 

μέρισμα. 

2. Ορίζουμε σαν ασθενέστερα ΚΤΕΛ, με βάση τα κριτή¬ 
ρια και τους όρους και προϋποθέσεις που θεσπίσθηκαν 
με την παραπάνω παράγραφο, τα ΚΤΕΛ, Άνδρου, Γρεβε- 
νών Ευρυτανίας, Λεβάδειας και Φωκίδας. 

3. Διαθέτουμε στα ορισθέντα ως ανωτέρω ασθενέστε¬ 
ρα ΚΤΕΛ τα αντίστοιχα στο καθένα ποσά, ανάλογα με τον 
αριθμό των λεωφορείων που έχουν στην δύναμή τους: 

• ΚΤΕΛ Άνδρου 1.463.850 

• ΚΤΕΛ Γρεβενών 4.391.550 

• ΚΤΕΛ Ευρυτανίας 4.879.500 

• ΚΤΕΛΛεβαδειάς 8.132.500 

• ΚΤΕΛΦωκίδας 8.132.500 

4. Εξουσιοδοτούμε τον προϊστάμενο του Τμήματος 
Υπεραστικών Συγκοινωνιών της Διεύθυνσης Επιβατικών 
Μεταφορών, για τη συμπλήρωση και την έκδοση των σχε¬ 
τικών επιταγών του Ταχυδρομικού Ταμιευτηρίου, και για 
την απόδοση των ως άνω ποσών στα δικαιούχο ΚΤΕΛ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




